
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2096110/10579/0022 (1) 

Χορήγηση ειδικού επιδόματος σε προσο/πικό του Οργανισμού 
Ύδρευσης Θεσσαλονίκης (Ο.Υ.Θ.). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

α) Τις διατάξεις της παραγρ. 2 του άρθρου 7 της αριθμ. 
,88555/3293/4.10.1988 κοινής Υπουργικής απόφασης 
«Υγιεινή και Ασφάλεια του προσωπικού του Δημοσίου, των 
Ν.Π.Δ.Δ. και των ΟΤΑ» που κυρώθηκε με το άρθρο 39 του Ν. 
1836/1989 «Για την απασχόληση και επαγγελματική κατάρ¬ 
τιση». 

β) Τις διατάξεις του άρθρου 40 του Ν. 849/1978. 

γ) Τα πρακτικά της 14ης συνεδρίασης της 6.6.89 και της 
18ης συνεδρίασης της 15.9.89 της Επιτροπής Ειδικών Επιστη¬ 
μόνων (Εμπειρογνωμόμων) του άρθρου 14 παρ. 3 του Ν. 1505/ 
84, με τα οποία χαρακτηρίζονται οι συνθήκες εργασίας ορισμέ¬ 
νων ειδικοτήτων του Οργανισμού Ύδρευσης Θεσσαλονίκης 
(Ο.Υ.Θ.), επικίνδυνες και ανθυγιεινές. 

δ) Την ανάγκη θέσπισης κινήτρου προσέλκυσης και παραμονής 
προσωπικού στον Οργανισμό Ύδρευσης Θεσσαλονίκης 
(Ο.Υ.Θ.). 

ε) Τις συνθήκες υπό τις οποίες το προσωπικό αυτό παρέχει τις 
υπηρεσίες του, αποφασίζουμε: 

1. Χορηγούμε ειδικό επίδομα στους εργαζόμενους στον Οργα¬ 
νισμό Ύδρευσης Θεσσαλονίκης (Ο.Υ.Θ.) με τις εξής ειδικότητες: 
Χωματουργοί, Υδραυλικοί, ηλεκτρολόγοι, ηλεκτροτεχνίτες, Μη¬ 
χανοτεχνίτες, Χειριστές γερανών. Ξυλουργοί, ελαιοχρωματιστές, 
οικοδόμοι, χημικοί, εργοδηγοί και Πρακτικοί Μηχανικοί σε πο¬ 
σοστό 33% επί του βασικού μισθού του Μ.Κ. 28 τουΝ. 1505/ 
84, ως κίνητρο προσέλκυσης και παραμονής τους στον Οργανι¬ 
σμό αυτό, λόγω του αυξημένου βαθμού ανθυγιεινότητας και επι- 
κινδυνότητας του αντικειμένου της απασχόλησής τους και των 
συνθηκών εργασίας τους. 

2. Τυχόν χορηγούμενα στο ανωτέρω προσωπικό ποσά, για 
επίδομα ανθυγιεινής ή ειδικών συνθηκών εργασίας, βάσει των 
διατάξεων του Π. Δ/τος 904/1978 ή άλλων ισχυουσών κατά 
την έναρξη της ισχύος της παρούσας, παύουν να καταβάλλονται 
συμψηφιζόμενα στο ποσό του επιδόματος της προηγούμενης πα¬ 
ραγράφου 1. 

3. Εάν μετά τον συμψηφισμό που αναφέρεται στην παρ. 2 της 
παρούσας βάσει των ισχυουσών διατάξεων καταβαλλόμενα στο 
ανωτέρω προσωπικό ποσά, για επίδομα ανθυγιεινής, επικίνδυνης 
ή ειδικών συνθηκών εργασίας, υπερβαίνουν το ποσό του επιδόμα¬ 
τος τής παρ. 1, διατηρούνται στο ύψος που έχουν διαμορφωθεί 

κατά την έναρξη της ισχύος της παρούσας. 

Η αριθμ. 2994/8.9.1989 (ΦΕΚ 724/Β'/28.9.1989) από¬ 
φαση των Υπουργών Προεδρίας της Κυβέρνησης, Οικονομικών 
και Μακεδονίας - Θράκης ανακαλείται. 

Η απόφαση αυτή που ισχύει από 28 Σεπτεμβρίου 1989 να δημο- 
σιευθεί στην Εφημερίδα της Κυβερνήσεως. 

Αθήνα, 19 Δεκεμβρίου 1988 

. ·: - ΟΙ, ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΝΙΚ. ΘΕΜΕΛΗΣ "■ Γ. ΣΟΥΦΛΙΑΣ 

ΕΡΓΑΣΙΑΣ 

ΑΠ. ΚΑΚΛΑΜΑΝΗΣ 

- ♦ - ' 

Αριθ. 1126761/2765/Α0006/ΠΟΛ. 1277 (2) 

Χρόνος και τρόπος παράδοσης φορολογικών υποθέσεων. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

α. Το Π.Δ. 551/88 (ΦΕΚ 259/Α/88) με τις οποίες συστήνο- 
νται νέες Δ.Ο.ΐ. 

β. Την απόφασή μας αρ. 1082100/1775/12.7.89 με την 
οποία παρατάθηκε ο χρόνος έναρξης λειτουργίας νεοσύστατων 
Υπηρεσιών του Υπουργείου Οικονομικών μέχρι 31.12.89. 

γ. Το άρθρο 79 του Ν. 542/1977 (ΦΕΚ 41/Α'). 

δ. Το άρθρο 32 του Ν. 1828/89 (ΦΕΚ 2/89) Αναμόρφωση 
της φορολογίας εισοδήματος και άλλες διατάξεις. 

2. Την ανάγκη ρύθμισης του τρόπου και χρόνου παράδοσης 
των φορολογικών υποθέσεων», αποφασίζουμε: 

Ορίζουμε όπως ακολουθεί η παρακάτω διαδικασία για την πα¬ 
ράδοση και παραλαβή των φορολογικών υποθέσεων που θα 
πραγματοποιηθεί λόγω της έναρξης λειτουργίας των Δ.Ο.Υ. Αρ- 
γυρούπολης Στυλίδας και Λέρου. 

1. Οι περαιωμένες υποθέσεις όλων των φορολογιών παραδο¬ 
θούν από τις ΔΟΥ Ηλιούπολης Λαμίας και Καλύμνου στις ΔΟΥ 
Αργυρούπολης,. Στυλίδας και Λέρου αντίστοιχα,, εντός εξαμήνου 
από την ημερομηνία έναρξης λειτουργίας αυτών. 

2. Οι ανέλεγκτες υποθέσεις όλων των φορολογιών παραδο¬ 
θούν εντός διμήνου από την ημερομηνία έναρξης λειτουργίας των 
νέων ΔΟΥ. 

3. Κατά τη διάρκεια του χρόνου των δύο προηγουμένων παρα¬ 
γράφων οι βεβαιώσεις ή πιστοποιητικά που τυχόν θα ζητούνται 
από τους φορολογούμενους θα χορηγούνται από τον Προϊστάμενο 
της ΔΟΥ στην Υπηρεσία του οποίου ευρίσκεται κατά την ημερο¬ 
μηνία υποβολής της σχετικής αίτησης, ο οικείος φορολογικός φά- 
κελλος. 

4. Οι φάκελλοι των υποθέσεων όλων των φορολογιών, για τις 
οποίες έχει αρχίσει ο φορολογικός έλεγχος κατά την ημερομηνία 
έναρξης λειτουργίας των παραπάνω ΔΟΥ παραδίδονται σ" αυτές 
μετά την κοινοποίηση των φύλλων ελέγχου και των καταλογιστι- 
κών πράξεων για τη συνέχιση της λοιπής, πλην της διενέργειας 
του ελέγχου και της κοινοποίησης των φύλλων ελέγχου ή πρά¬ 
ξεων καταλογισμού, διαδικασίας επιβολής του φόρου (διοικητική 
επίλυση της διαφοράς κ.λπ.). 

5. Οι φάκελλοι των φορολογικών υποθέσεων που εκκρεμούν 
κατά την ημερομηνία έναρξης λειτουργίας των νέων ΔΟΥ, ενώ¬ 
πιον των Διοικητικών Δικαστηρίων και του Συμβουλίου της Επι¬ 
κράτειας παραδίδονται στις Δ0Υ αυτές αμέσως μετά την έκδοση 
της απόφασης του Διοικητικού Δικαστηρίου ή του Συμβουλίου 
της Επικράτειας για.τη συνέχιση της διαδικασίας μέχρι την ορι¬ 
στική περαίωση των υποθέσεων αυτών. 

6. Οι φάκελλοι των φορολογικών υποθέσεων για τις οποίες 
έχουν εκδόθεί τα φύλλα ελέγχου και λοιπές καταλογιστικές πρά¬ 
ξεις κατά την ημερομηνία έναρξης λειτουργίας των νέων ΔΟΥ 
παραδίδονται σ’ αυτές αμέσως μετά την νόμιμη κοινοποίηση αυ¬ 
τών. 

7. Οι φάκελλοι των φορολογικών υποθέσεων για τις οποίες η 
διαδικασία περαίωσης τους έχει οριστικοποιηθεί κατά την ημερο¬ 


μηνία έναρξης λειτουργίας των νέων ΔΟΥ. είτε με την παρέλευση 
της προθεσμίας για την άσκηση προσφυγής είτε με την έκδοση 
από το αρμόδιο δικαστήριο αμετάκλητης απόφασης, παραδίνο¬ 
νται σ' αυτές μέσα σ' ένα μήνα από την έναρξη λειτουργίας τους. 

8. Η θεώρηση των βιβλίων και στοιχείων γίνεται από τον αρ¬ 
μόδιο κατά το χρόνο θεώρησης αυτών προϊστάμενο ΔΟΥ. Εξαιρε¬ 
τικά όμως για τη θεώρηση των στοιχείων, θα “ ελέγχονται πριν 
από τη θεώρηση τα χρέη της παραγράφου 9 του άρθρου 45 του 
Π.Δ. 99/7, όπως ισχύει, από τον Προϊστάμενο της ΔΟΥ στην 
Υπηρεσία του οποίου 1 ευρίσκονται τα αναγκαία στοιχεία για τον 
πιο πάνω έλεγχο. 

9. Για τους φακέλλους των φορολογικών υποθέσεων και των 
τελών κυκλοφορίας να συνταχθούν πρωτόκολλα παραλαβής και 
παράδοσης. 

Η απόφαση αυτή να δημοσιευθεί στην Εφηιζερίδα της Κυβερνήσεως. 

Αθήνα, 15 Δεκεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

--♦ . ■ 

Αριθ. 1125646/955/0015/ΠΟΛ. 1271 (3) 

Μη θεώρηση χαρτοταινίας ηλεκτρονικών ταμειακών μηχανών 
του Νόμου 1809/1988. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1 και 6 του άρθρου 18 και 
των περιπτώσεων ε’ και η' του άρθρου 49 του Π.Δ. 99/77 (ΦΕΚ 
34/9.2.1977 τ.Α'), όπως ισχύουν. 

2. Τις διατάξεις του άρθρου 1 του Ν. 1809/88 «Καθιέρωση 
ηλεκτρονικών ταμειακών μηχανών και άλλες διατάζεις» (ΦΕΚ 
222 Α’). 

3. Τις διατάξεις της παραγρ.3 της απόφασης του Υπουργού 
Οικονομικών Σ. 1911/165/ΠΟΛ. 184/17.6.1987 (ΦΕΚ 
311/22.6.87 τ.Β'). 

4. Το γεγονός ότι οι η.τ.μ., του Ν. 1809/88 εξασφαλίζουν το 
αναλλοίωτο και το απαραβίαστο των ενταμιευμένων στη φυσική 
τους μνήμη δεδομένων των συναλλαγών και ότι είναι ταμειακές 
μηχανές μεγάλης αξιοπιστίας. 

5. Την ανάγκη διευκόλυνσης και ελάφρυνσης των Δ.Ο.Υ. και 
των συναλλασσομένων μ’ αυτές επιτηδευματιών από περιττές 
γραφειοκρατικές διατυπώσεις (θεωρήσεις κ.λπ.), αποφασί¬ 
ζουμε: 

1. Ορίζουμε ότι οι επιτηδευματίες που χρησιμοποιούν, για την 
έκδοση αποδείξεων λιανικής πώλησης αγαθών και παροχής υπη¬ 
ρεσιών, ηλεκτρονικές ταμειακές μηχανές του Ν. 809/88. εγκε¬ 
κριμένες από το Υπουργείο Οικονομικών, απαλλάσσονται από 
την υποχρέωση θεώρησης των χαρτοταινιών, που προορίζονται 
να παραμείνουν ως στέλεχος των εκδιδόμενων από τις μηχανές 
αυτές αποδείξεων. 

2. Η ισχύς της απόφασης αυτής αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

.♦; . ■ . 

Αριθ. 371376 (4) 

Τροποποίηση της αριθμ. 256771/19.1.89 απόφασης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν.Δ. 65/73 «περί των δαπανών κινήσεως 
τακτικών πολιτικών δημοσίων υπαλλήλων». 

2. Τις αριθμ. 28243/845/18.4.84 Κ 95015/2613/ 
20.8.84 κοινές Υπουργικές αποφάσεις, οι οποίες κυρώθηκαν με 

τις διατάξεις του άρθρου 20 του Ν. 1505/84. 

3. Την αριθμ. 3031/55/12.1.87 κοινή Υπουργική απόφαση, 
η οποία κυρώθηκε με το Ν. 1684/87. 

4. Την αριθμ. 44012/1827/10.5.88 κοινή Υπουργική από¬ 
φαση, που κυρώθηκε με το Ν. 1810/88. 

.5. Την αριθμ. 2018885/2093/23.1.89 κοινή Υπουργική 
απόφαση, που κυρώθηκε με το Ν. 1858/89. 

6. Τις ισχύουσες Ε.Σ.Σ.Ε. που καθορίζουν τους όρους αμοιβής 
και εργασίας,.του,προσωπικού Ιδιωτ. Δικαίου του Υπουργείου 
Γεωργίας, οι οποίες εκδόθηκαν βάσει ι του ι άρθρου 20 του Ν. 
3239/55, όπως τροποποιήθηκαν με τα Ν.Λ. 3755/57, 
186/69 Κ 1198/72. 

7. Την αριθμ. 256771/19.1.89 (ΦΕΚ 59/τ.Β'/31.1.89) 

απόφασή μας «περί ανωτάτων ορίων ημερών κίνησης μισθωτών 
Ιδιωτ. Δικαίου». Λ _. ,_. 

8. Την αριθμ. 344196/6.6.86 απόφαση του Υπουργού Γε¬ 
ωργίας, «περί μεταβίβασης αρμοδιοτήτων», όπως συμπληρώ¬ 
θηκε με την αριθμ. 344729/12.8.87 όμοια. 

9. Τις υπηρεσιακές ανάγκες της Δ/νσης Γεωργίας Γιαννι¬ 
τσών, αποφασίζουμε: 

Τροποποιούμε την αριθμ. 256771/19.1.89 απόφασή μας 
και καθορίζουμε το ανώτατο όριο κίνησης εκτός έδρας γιας τρεις 
3) Γεωπόνους, με σχέση εργασίας Ιδιωτ. Δικαίου αορίστου χρό¬ 
νου, της Δ/νσης Γεωργίας Γιαννιτσών, σε ενενήντα (9θ) ημέρες, 
για κάθε έναν για το τρέχον έτος, λόγω υπηρεσιακών αναγκών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Δεκεμβρίου 1989 

Ο Γεν. Γραμματέας 
ΝΙΚ. ΨΥΛΛΑΚΗΣ 



Αριθ. Α6/10067 ; (5) 

Τροποποίηση και συμπλήρωση της Υπουργικής Απόφασης σχε¬ 
τικά με την ταινία γνησιότητας των φαρμακευτικών προϊόντων. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
& ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 6 παρ. 1 του Ν. 1316/83. 

β. Του άρθρου 3 του Ν. 1361/83, όπως συμπληρώθηκε με το 
άρθρο 24 παρ. 2 του Ν. 1759/85. 

2. Την Υπουργική Απόφαση αριθ. Α6ά/1826/28.2.89, 
όπως αυτή τροποποιήθηκε με την αριθ. Α6α/3611/17.4.89 
για την ταινία γνησιότητας των φαρ/κών προϊόντων. 

3. Τις εισηγήσεις του Δ.Σ./ΕΟΦ αριθ. 0.196/11.10.89, 
αποφασίζουμε: 

Συμπληρώνουμε την απόφασή μας αριθ. Α6α/1826/ 
28.2.89 σχετικά με την ταινία γνησιότητας των φαρμακευτικών 
προϊόντων και ορίζουμε τα ακόλουθα: 

β) Οι διατάξεις της απόφασης αυτής θα έχουν εφαρμογή και 
για τα φαρμακευτικά προϊόντα που εξάγονται ή παράγονται στην 
Ελλάδα αποκλειστικά για εξαγωγή. 

β) Στην ταινία γνησιότητας που επικολλάται στην εξωτερική 
συσκευασία των φαρμακευτικών προϊόντων, εκτός από τα στοι¬ 
χεία που αναφέρονται στην παράγραφο 6, (υποπαράγραφο (α), 
της Υπουργικής Απόφασης Α6α/1826/28.2.89, θα αναγράφε¬ 
ται και η Λιανική Τιμή πώλησης αυτών. 

2. Αντικαθιστούμε την υποπαράγραφο (α) της παραγράφου 11 
της. Υπουργικής απόφασης Α6Α/1826/89 ως κατωτέρω: 

α) Τα Φαρμακεία μπορούν να χορηγούν με ιδιωτικές συντα¬ 
γές, συνταγές του Δημοσίου κΑΙ Των Ασφαλιστικών Ταμείων, 
φαρμάκα χωρίς ταινία γνησιότητας, σύμφωνα με τις προϊσχύου- 
σες διατάξεις, μέχρι την ημερομηνία λήξεως αυτών. 

. Η απόφαση αυτή ισχύει από τη σημοσίευσή της στην Εφημε¬ 
ρίδα της Κυβέρνησης. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Δεκεμβρίου 1989 

0 ΥΠΟΥΡΓΟΣ 

Γ. ΜΕΡΙΚΑΣ 

■ -♦- 

Αριθ. 4764 (6) 

Χορήγηση άδειας ίδρυσης και λειτουργίας Ερασιτεχνικής Σχολής 
Χορού στη Λαμπρινή - Νινέττα Τρυφωνοπούλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας, υπόψη: 

1. Το Π.Δ.,941/77 «περί Οργανισμού του Υπουργείου Πολι¬ 
τισμού και Επιστημών». 

, 2. Το Ν. 1158/81 «περί οργανώσεως και διοικήσεως Σχολών 
Ανωτέρας Καλλιτεχνικής Εκπαιδεύσεως κ.λπ.» (ΦΕΚ 127/Α/ 
13.5.81). ' 

3. Το άρθρο 15 του Ν. 1348/1983 «Διάλυση του Ν.Π.Δ.Δ. 
με την επωνυμία «Άρμα Θέσπιδος» και άλλες διατάξεις» (ΦΕΚ 
47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνικών 
Σχολών Χορού» (ΦΕΚ 174/Α/28.11.1983). 

5. Την αριθ. ΥΠΠΟ/ΔΙΟΙΚ/Ο.Ε./Φ. 09/32530/8.8.1986 
(ΦΕΚ 548/Β/12.8.1986) απόφαση της Υπουργού Πολιτισμού 
«μεταβίβαση αρμοδιοτήτων και δικαιώματος Υπογραφής «με 
εντολή Υπουργού» στον Γ ενικό Γ ραμματέα, στον Ειδικό Γ ραμμα- 
τέα του Διοικητικού Τομέα Πολιτιστικής Κληρονομιάς και στους 
Προϊσταμένους Διευθύνσεων Τμημάτων και Γραφείων της Κε¬ 
ντρικής Υπηρεσίας του Υπουργείου Πολιτισμού». 

6. Αίτηση της Λαμπρινής - Νινέττας Τρυφωνοπούλου και τα 
συνοδεύοντα αυτή δικα'ιολογητικά. 

7. Το πρακτικό αυτοψίας της Επιτροπής του άρθρου 6 παρ. 4 
του Ν. 1158/81 όπως τούτο τροποποιήθηκε μεταγενέστερα με 
την αρ. 2436/15.1.1985 (ΦΕΚ 31/Β/85) Κοινή απόφαση 
των Υπουργών Προεδρίας της Κυβέρνησης και Πολιτισμού και 
Επιστημών», αποφασίζουμε: 

1. Χορηγούμε στη Λαμπρινή Νινέττα - Τρυφωνοπούλου άδεια 
ίδρυσης και λειτουργίας Ερασιτεχνικής Σχολής Χορού με την 
επωνυμία «Ερασιτεχνική Σχολή Χορού Λαμπρινής Νινέττας - 
Τρυφωνοπούλου» από το σχολικό έτος 1989 - 90. 

Έδρα της Σχολής ορίζεται το επί της οδού Βασιλέως Παύλου 
104 στη Βούλα Αττικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Δεκεμβρίου 1989 

Με εντολή υπουργού 
Ο Διευθυντής 
ΔΗΜ. ΚΟΚΚΙΝΟΣ 

-♦-- 

Αριθ. 34004 (7) 

Χορήγηση άδειας ίδρυσης και λειτουργίας Ερασιτεχνικής Σχολής 

Χορού στη Βασιλική Μαρούλη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου Πολι¬ 
τισμού και Επιστημών». 

2. Το Ν. 1158/81 «περί οργανώσεως και διοικήσεως Σχολών 
Ανωτέρας Καλλιτεχνικής Εκπαιδεύσεως κ.λπ.» (ΦΕΚ 127/Α/ 
13.5.81). 

3. Το άρθρο 15 του Ν. 1348/1983 «Διάλυση του Ν.Π.Δ.Δ. 
με την επωνυμία «Άρμα Θέσπιδος» και άλλες διατάξεις» (ΦΕΚ 
47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνικών 
Σχολών Χορού» (ΦΕΚ 174/Α/28.11.1983). 

5. Την αριθ. ΥΠΠΟ/ΔΙΟΙΚ/Ο.Ε./Φ. 09/32530/8.8.1986 
(ΦΕΚ 548/Β/12.8.1986) απόφαση της Υπουργού Πολιτισμού 
«μεταβίβαση αρμοδιοτήτων και δικαιώματος Υπογραφής «με 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


εντολή Υπουργού» στον Γενικό Γραμματέα, στον Ειδικό Γραμμα¬ 
τέα του Διοικητικού Τομέα Πολιτιστικής Κληρονομιάς και στους 
Προϊσταμένους Διευθύνσεων Τμημάτων και Γραφείων της Κε¬ 
ντρικής Υπηρεσίας του Υπουργείου Πολιτισμού». 

6. Αίτηση της Βασιλικής Μαρούλη, και τα συνοδεύοντα αυτή 
δικαιολογητικά. 

7. Το πρακτικό αυτοψίας της Επιτροπής του άρθρου 6 παρ. 4 
του Ν. 1158/81 όπως τούτο τροποποιήθηκε μεταγενέστερα με 
την αρ. 2436/15.1.1985 (ΦΕΚ 31/Β/85) Κοινή απόφαση 
των Υπουργών Προεδρίας της Κυβέρνήσης και Πολιτισμού και 
■Επιστημών», αποφασίζουμε: 

1. Χορηγούμε στη Βασιλική Μαρούλη άδεια ίδρυσης και λει¬ 
τουργίας Ερασιτεχνικής Σχολής Χορού με την επωνυμία «Ερασι¬ 
τεχνική Σχολή Χορού Βασιλικής Μαρούλη» από το σχολικό έτος 
1989 - 90. 

Έδρα της Σχολής ορίζεται το επί της οδού Φυλής 5 κτίριο στο 
Ν. Ηράκλειο Αττικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Δεκεμβρίου 1989 

Με εντολή υπουργού 
Ο Διευθυντής 
ΔΗΜ. ΚΟΚΚΙΝΟΣ 




Αριθ. 48689 Π.Ε. (8) 

Χορήγηση άδειας ίδρυσης και λειτουργίας Ερασιτεχνικής Σχολής 
Χορού στη Μαίρη Βανδώρου - Ιωακείμ. 


Ο ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Το Π,Δ. 941/77 «περί Οργανισμού του Υπουργείου Πολι¬ 
τισμού καιΈπιστημών». 

2. Το Ν. 1158/81 «περί όργανώσεως και διοικήσεως Σχολών 
Ανωτέρας Καλλιτεχνικής Εκπαιδεύσεως κ.λπ.» (ΦΕΚ 127/Α/ 
13.5.81). 

3. Το άρθρο 15 του Ν. 1348/1983 «Διάλυση του Ν.Π.Δ.Δ. 
με την επο>νυμία «Άρμα Θέσπιδος» και άλλες διατάξεις» (ΦΕΚ 
47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνικών 
Σχολών Χορού» (ΦΕΚ 174/Α/28.11.1983). 

5. Την αριθ. ΥΠΠΟ/ΔΙΟΙΚ/Ο.Ε./Φ. 09/32530/8.81986 
(ΦΕΚ 548/Β/12.8.1986) απόφαση της Υπουργού Πολιτισμού 
«μεταβίβαση αρμοδιοτήτων και δικαιώματος Υπογραφής «με 
εντολή Υπουργού» στον Γενικό Γραμματέα στον Ειδικό Γραμμα¬ 
τέα του Διοικητικού Τομέα Πολιτιστικής Κληρονομιάς και στους 
Προϊσταμένους Διευθύνσεων Τμημάτων και Γραφείων της Κε¬ 
ντρικής Υπηρεσίας του Υπουργείου Πολιτισμού». 

6. Αίτηση της Μαίρης Βανδώρου Ιωακείμ και τα συνοδεύοντα 
αυτή δικαιολογητικά. 

7. Το πρακτικό αυτοψίας της Επιτροπής του άρθρου 6 παρ. 4 
του Ν. 1158/81 όπως τούτο τροποποιήθηκε μεταγενέστερα με 
την αρ. 2436/15.11985 (ΦΕΚ 31/Β/85) Κοινή απόφαση 
των Υπουργών Προεδρίας της Κυβέρνησης και Πολιτισμού και 
Επιστημών», αποφασίζουμε: 

1. Χορηγούμε στη Μαίρη Βανδώρου - Ιωακείμ άδεια ίδρυσης 
και λειτουργίας Ερασιτεχνικής Σχολής Χορού με την επωνυμία 
«Ερασιτεχνική Σχολή Χορού Μαίρης Βανδώρου - Ιωακείμ» από 
το σχολικό έτος 1989 - 9θ και έδρα λειτουργίας το επί της οδού 
Αλκαμένους 175 και Θήρας κτίριο, στην Αθήνα. 

2. Η υπ’ αριθ. 11613/11.3.86 (ΦΕΚ 240/Β/86) απόφασή 
μας με την οποία χορηγήθηκε άδεια ίδρυσης και λειτουργίας 
Ερασιτεχνικής Σχολής Χορού στην ανωτέρω προαναφερόμενη 
για το επί της οδού Παμίσου 8 κτίριο στην Αθήνα και μέχρι το 
τέλος του σχολικού έτους 1988 - 89 παύει να ισχύει. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Δεκεμβρίου 1989 

Με εντολή υπουργού 
Ο Διευθυντής 
ΔΗΜ. ΚΟΚΚΙΝΟΣ 

-- + - 

Αριθ. Δ16γ/2/1124/889/Φ5.3 „ (9) 

Κατάργηση μιάς θέσής του κλάδου ΔΕ32 Ανθοκηπουρών στο 

• - · - ■ ···"·!· ··'*' ΕΤΜΟΑ. 

Ο ΥΠΟΥΡΓΟΣ ΧΩΡΟΤΑΞΙΑΣ 
ΠΕΡΙΒΑΛΛΟΝΤΟΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις'του Ν. 301/76 «περί της εις την Εφημερίδα 
της Κυβερνήσεως δημόσιευομένης ύλης και ρύθμισης θεμάτων 
αναφερομένων εις την έκδοσιν και κυκλοφορίαν ταύτης (άρθρο 2). 

2. Τις διατάξεις τόυ Π. Δ/τος 611/7Υ «περί κωδικοποιήσεως 
εις ενιαίον κείμενον υπό τίτλον «Υπαλληλικός Κώδιξ» των ισχυ- 
ουσών διατάξεων των αναφερομένων εις την κατάστασιν των 
υπαλλήλων του Δημοσίου και των Ν.Π.Δ.Δ. (άρθρο 248). 

3. Τις διατάξεις του Ν. 1476/84 «Διορισμός σε μόνιμες θέσεις 
του προσωπικού με σχέση εργασίας ιδιωτικού δικαίου του Δημο¬ 
σίου των Ν.Π.Δ.Δ., των ΟΤΑ και άλλες διατάξεις (άρθρο 2 παρ. 
4). 

4. Την αριθ. 3793/83 απόφαση του Προέδρου της Διοικού- 
σης Επιτροπής του Ειδικού Ταμείου Μονίμων Οδοστρωμάτων 
Αθηνών (ΕΤΜΟΑ), αποφασίζουμε: 

Διαπιστώνουμε την κατάργηση μιάς θέσης του κλάδου ΔΕ32 
Ανθοκηπουρών με Β’ Βαθμό στο Ειδικό Ταμείο Μονίμων Οδο¬ 
στρωμάτων Αθηνών (ΕΤΜΟΑ). 

Η ανωτέρω θέση που συστάθηκε σύμφευνα με τις διατάξεις του 
Ν. 1476/84 και την οποία κατείχε ο Άγγελος Κουλτούκης μό¬ 
νιμος υπάλληλος του ΕΤΜΟΑ, κενώθηκε την 31.8.89 λόγω θα¬ 
νάτου του ανωτέρω υπαλλήλου. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 13 Δεκεμβρίου 1989 


Ο ΥΠΟΥΡΓΟΣ 

Κ. ΛΙΑΣΚΑΣ 



Αριθ. Ε1-4991 (10) 

Έγκριση τροποποίησης και συμπλήρωσης του Κανονισμού Προ¬ 
σωπικού και Λειτουργίας των Υπηρεσιών της ΔΕΘ ΑΕ. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το ΠΔ 397/88 «Περί Οργανισμού του Υπουργείου Εμπο¬ 
ρίου» όπως τροποποιήθηκε με το ΠΔ 408/89. _ 

3. Το Ν. 735/77 «Περί ιδρύσεως Ανων. Εταιρείας υπό την 
επωνυμία «ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ ΑΕ» και 
άλλων τινών διατάξεων. 

4. Το ΠΔ 437/85 «Καθορισμός και Κατανομή Αρμοδιοτήτων 
των Υπουργείων». 

5. Την με αριθ. Ε7/1763/81 Υπουργική Απόφαση - 
Έγκριση Κανονισμού Προσωπικού και Λειτουργίας Υπηρεσιών 
της ΔΕΘ ΑΕ (ΦΕΚ 188 Β') όπως τροποποιήθηκε αε τις Ε7/ 
3067 (ΦΕΚ 536/81). Ε7/1058 (ΦΕΚ 191/82). Ε7/1413 
(ΦΕΚ 211/83), ΔΚ 14677 (ΦΕΚ 341/85). Ε7-1081 (ΦΕΚ 
362/87), και Κ1-1961/16.2.89 (ΦΕΚ 176/89). 

6. Το με αριθμ. 23537/14.11.89 έγγραφο της ΔΕΘ ΑΕ, 
αποφασίζουμε: 

Εγκρίνουμε την τροποποίηση και συμπλήρωση του άρθρου 7α 
του Κανονισμού Προσωπικού και Λειτουργίας των Υπηρεσιών 
της ΔΕΘ ΑΕ όπως έχει στο προσαρτημένο στην παρούσα από¬ 
φαση κείμενο. ■ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερ- 
νήσεως με το προσηρτημένο κείμενο σύμφωνα με το άρθρο 1 του 
Ν. 301/76 «Περί δημοσιεύσεων διοικητικών πράξεων. 

Αθήνα, 18 Δεκεμβρίου 1989 

Ο ΥΠΟΥΡΓΟΣ 

I. ΒΑΡΒΙΤΣΙΩΤΗΣ 


. , ΣΧΕΔΙΟ ΤΡΟΠΟΠΟΙΗΣΗΣ, 

Του Κανονισμού Προσωπικού και Λειτουργίας των Υπηρεσιών 
της ΔΕΘ ΑΕ. 

Άρθρο 7α 

Διεύθυνση Συνεδρίων - Πολιτιστικών Εκδηλώσεων - Συνδιοργα- 
νώσεων - Μελετών. 

1. Η Διεύθυνση αυτή περιλαμβάνει τα κατωτέρω Τμή¬ 
ματα: 

Α. Συνεδρίων 

Β. Συνδιοργανώσεων - Παραλλήλων Εκδηλώσεων 

Γ. Πολιτιστικών Εκδηλώσεων 

Δ. Μελετών - Πληροφόρησης 
Α. Τμήμα Συνεδρίων: 

Ώς έχει στην Ε7/1081/87, ΦΕΚ Β’ 362/13.7.87. 

Β. Τμήμα Συνδιοργανώσεων - Παράλληλων Εκδηλώσεων: 

1. Αναλαμβάνει την εκτέλεση των αναγκαίων εργασιών που 
αποφασίζονται από την ΔΕΘ αε ή άλλους φορείς που μετέχουν 
στην συνδιοργάνωση των παράλληλων εκδηλώσεων. 

2. Έχει την ευθύνη να εισηγείται τη συγκρότηση επιτροπών 
(Γραμματείων), που σκοπό έχουν τη διεκπεραίωση των αντίστοι¬ 
χων εργασιών των διαφόρων συνδιοργανώσεων, όπως της Ολυ¬ 
μπιάδας Σκακιού, της Έκθεσης Θησαυρών Αγίου Όρους, Ράλλυ 
κ.λπ. 

3. Έχει την ευθύνη να προτείνει και να εκτελεί τις αποφάσεις 
των διαφόρων επιτροπών των Κλαδικών Εκθέσεων, που αφορούν 
τις παραπάνω εκδηλώσεις των εκθέσεων αυτών. 

4. Μελετά, εισηγείται και υλοποιεί συστήματα και μεθόδους 
αύξησης των εσόδων της ΔΕΘ αε από οργάνωση, συνδιοργάνωση 
ή παραχώρηση χώρων για αθλητικές εκδηλώσεις, παράλληλες 
εκδηλώσεις με την ευκαιρία οργάνωσης Εκθέσεων της ΔΕΘ αε. 

5. Υλοποιεί τις σχετικές αποφάσεις περί διαγωνισμών που γί¬ 
νονται στα πλαίσια των Κλαδικών Εκθέσεων μεταξύ σχεδιαστών 
για τη δημιουργία σύγχρονου Ελληνικού σχεδίου και στη σύνδεσή 
του με την παραγωγική διαδικασία, για τη βελτίωση των παρα- 
γομένων ειδών και την ανάδειξη νέων σχεδιαστών (επίπλου, κο¬ 
σμήματος, υφάσματος, ετοίμου ενδύματος, πλεκτού, δερματίων 
ειδών, παιχνιδιού κ.α.). 

6. Καταρτίζει σχέδια κανονισμών στον τομέα της αρμοδιότη- 
τάς του και τα υποβάλλει αρμοδίως προς έγκριση. 

7. Αναλαμβάνει σε συνεργασία με αυτοκινητιστικούς, μοτοσυ- 
κλετικούς και ποδηλατικούς ομίλους τη διοργάνωση του Διεθνούς 
Ράλλυ ΔΕΘ, της επίδειξης δεξιοτεχνίας αυτοκινήτων, αγώνων 
ταχύτητας αυτοκινήτων, αγώνων ταχύτητας μΛοσυκλετών, πο- 
ληλατικών σιρκουΐ κ.α. στα πλαίσια των Εκθέσεων. 

8. Αναλαμβάνει σε συνεργασία με αθλητικούς και ναυταθλητι- 
κούς ομίλους τη διοργάνωση αθλητικών συναντήσεων, κωπηλα¬ 
τικών αγώνων, ιστιοπλοϊκών αγώνων, αγώνων σκι, επιδείξεων 
αιωροπτεριστών, ορειβατικών επιδείξεων κ.α. στα πλαίσια των 
κλαδικών εκθέσεων (π.χ. ΕΧΡΕΟΚΙΑ, ΡΗΙΚΟΧΕΝΙΑ). 

9. Δέχεται αιτήσεις και εισηγείται την αθλοθέτηση κυπέλλων 
και μεταλίων από τη ΔΕΘ σε νικητές αθλητικών συναντήσεων 
και πολιτιστικών εκδηλώσεων που οργανώνονται από αθλητι¬ 
κούς και πολιτικούς φορείς. 

10. Καταρτίζει πρόγραμμα και το υποβάλλει έγκαιρα για 
έγκριση στη Διοίκηση με την συνοδεία προϋπολογισμού εσόδων 
εξόδων των εκδηλώσεων του τμήματος. 

11. Διαβιβάζει στις Διευθύνσεις της ΔΕΘ αε σε όλα τα στοιχεία 
των εκδηλώσεων, τόσο για ενημέρωσή τους όσο και για δικές μου 
ενέργειες στους τομείς αρμοδιοτήτων τους. 

12. Συντάσει πρόγραμμα μηχανισμών προσέλκυσης κοινού 


στις παράλληλες εκδηλώσεις της ΔΕΘ, εισηγείται τη λήψη μέ¬ 
τρων για·την αύξηση του κοινού και γενικά φροντίζει η,'υπό οργά-' 
νωση εκδήλωση να αποκτήσει βιωσιμότητα και να άποφέρει 
κέρδη στον Οργανισμό. . . . . ; 

13. Διαβιβάζει στις αρμόδιες: Διευθύνσεις και Τμήματα της 
ΔΕΘ αε όλα εκείνα τα στοιχεία που απαιτούνται για την κατάρ¬ 
τιση συμβάσεων μεταξύ των ΔΕΘ αε και τρίτων, αρμοδιότητας 
του Τμήματος. 

14. Ελέγχει και τεκμηριώνει τις δαπάνες που έγιναν για τις 
οργανωτικές και λειτουργικές ανάγκες των εκδηλώσεων.ή παρα¬ 
χωρήσεων χώρων και διαβιβάζει στην'Υπηρεσία Θικονομικώντα 
απαραίτητα δικαιολογητικά για τα ,πάσης φύσεως έσοδα που- 
προέρχονται από τρίτους, για την είσπραξη των ποσών αυτών. 1 '·■>■·; 

15. Τηρεί μικρό φωτογραφικό άρχέίό’των εκδηλώσεων τών 
οποίων έχει την ευθύνη ή έχει άμμεση σχέση μ’ αυτές. 

16. Συντάσει και διενεργεί την αλληλογραφία του Τμήματος 
και μεριμνά για την υπογραφή των εγγράφων της πιό πάνω· αλ¬ 
ληλογραφίας από τα αρμόδια όργανα της ΔΕΘ αε. 

Γ. Τμήμα Πολιτιστικών Εκδηλώσεων: ■ 

1. Το Τμήμα αυτό, μεριμνά για την οργάνωση και τέλεση-, 
τόσο του Φεστιβάλ Ελληνικού Κινηματογράφου όσο και άλλων 
διεθνών κινηματογραφικών εκδηλώσεων. 

Οι διαδικασίες της εν γένει πραγματοποίησης των παραπάνώ 
εκδηλώσεων θα καθορίζονται με αποφάσεις των αρμοδίων κρατι¬ 
κών φορέων. 

2. Με την ευθύνη και μέριμνα του Τμήματος αυτού υλοποιού¬ 
νται οι πιο πάνω αποφάσεις, ύστερα από προηγούμενη ενημέ¬ 
ρωση της Διοίκησης της ΔΕΘ αε και τη λήψη αποφάσεων αυτής 
εκεί όπου προβλέπονται. 

3. Ακόμη το Τμήμα αυτό έχει την ευθύνη τής οργάνωσης και 
τέλεσης κάθε μουσικής ή άλλης πολιτιστικής εκδήλωσης που ορ¬ 
γανώνεται ή συνδιοργανώνεταϊ από τη ΔΕΘ άέ. 

4. Πιο συγκεκριμένα ο κύκλος των αρμοδιοτήτων του διαλαμ¬ 
βάνει: 

• α) Την εισήγηση προς την Διοίκηση της ΔΕΘ αε του είδους και 
της μορφής κάθε εκδήλωσης μουσικής ή πολιτιστικής, που η ορ¬ 
γάνωση ή η συνδιοργάνωσή της και η πραγματοποίησή της θα 
ήταν εφικτή. 

β) Την εισήγηση προς τη Διοίκηση της ΔΕΘ αε για τη συγκρό¬ 
τηση των αντίστοιχων επιτροπών Οργάνωσης και ανάλογα με τη 
μορφή των εκδηλώσεων. Επιτροπών Επιλογής και Κρίσης (Βρά¬ 
βευσης). 

γ) Την ευθύνη τών εισηγήσεων προς τις επιτροπές αυτές. 

δ) Την σύνταξη των πρακτικών των συνεδριάσεων των Επι¬ 
τροπών που διαλαμβάνονται στο εδάφιο β' και την υποβολή τους, 
για έκγριση στη Διοίκηση της ΔΕΘ αε με παράλληλη υποβολή ει- 
σηγητικής αναφοράς. 

ε) Την ευθύνη υλοποίησης των τελικών αποφάσεων τής Διοί¬ 
κησης της ΔΕΘ αε για την τέλεση των εκδηλώσεων. , 

στ) Τη σύνταξη της αλληλογραφίας και τη μέριμνα για την 
υπογραφή της από τα αρμόδια Διοικητικά όργανα. 

ζ) Την πραγματοποίηση επαφών με πολιτιστικούς και καλλιτε¬ 
χνικούς κύκλους του εσωτερικού και εξωτερικού (κρατικούς και 
μή) με στόχο τη διοργάνωση εκδηλώσεων ποιότητας. 

η) Καταρτίζει τις συμβάσεις καλλιτεχνικού περιεχομένου. . 

θ) Διαβιβάζει στις αρμόδιες Διευθύνσεις της· ΔΕΘ αε όλα εκείνα 
τα στοιχεία που απαιτούνται για την έγκαιρη ^κατάρτιση των 
απαιτουμένων λοιπών συμβάσεων, τεχνικού ή οικοδομικού περιε¬ 
χομένου. 

Δ. Μελετών Πρηροφόρησης: 

Ώς έχει στην Ε7/1081/87, ΦΕΚ Β 362/13.7.87. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Ε3/8622 .. (11) 

Τροποποίηση της Ε3/356/26.1.89 απόφασης Υπουργού 

Εμπορίου «Περί συγκρότήσεως της Επιτροπής Εχδιχάσεως 

Προσφυγών». 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

α) Τις διατάξεις του άρθρου 9 του Ν. 936/79 «Περί τροποποι- 
ήσεως και συμπληρώσεως των περί εξωτερικού εμπορίου διατά¬ 
ξεων, ως και καταργήσεως συναφών διατάξεων» (ΦΕΚ 144Α/ 
79). 

β) Τις διατάξεις του άρθρου 2 του Ν.Δ. 3999/59 «Περί ελέγ¬ 
χου του εξαγωγικού εμπορίου και άλλων τινών διατάξεων» 

(ΦΕΚ 230Α/59). 

γ) Τις διατάξεις του άρθρου 68 του Π.Δ. 397/88 «Περί του 
οργανισμού του Υπουργείου Εμπορίου» (ΦΕΚ 185Α/88). 

δ) Την με αριθ. Ε3/356/26.1.89 απόφασή μας «Περί συ¬ 
γκρότησης της Επιτροπής Εκδικάσεως Προσφυγών». 

ε) Το με αριθ. 41260/11.12.89 έγγραφο του Εμπορικού και 
Βιομηχανικού Επιμελητηρίου Αθηνών, αποφασίζουμε: 

Τροποποιώντας της απόφασή μας με αριθ. Ε3/356/26.1.89 
ορίζουμε τους: 

1 - Γεώργιο Θεοφάνους, Γενικό Γραμματέα Εξωτερικού Εμπο¬ 
ρίου του Υπουργείου Εμπορίου ως Πρόεδρο, σε αντικατάσταση 
του αποχωρήσαντος Γενικού Γραμματέα του Υπουργείου Εμπο¬ 
ρίου Χαρ. Σταματόπουλου. 

- Μαρία Σκούταρη, υπάλληλο του Κλάδου ΠΕ/1 με Βαθμό 
Α' της Δ/νσης Ρυθμιστικών θεμάτων Εξωτερικού Εμπορίου του 
Υπουργείου Εμπορίου, ως Μέλος αναπληρούμενη από τον Χρή- 
στο Δερδέκη, υπάλληλο του ίδιου κλάδου και βαθμού και της 
ίδιας Δ/νσης σε αντικατάσταση της Ουρανίας Πανταζή και Γε¬ 
ωργίου Αλεξίου αντίστοιχα. 

- Δημήτριο Τσουτσάνη, υπάλληλο του Κλάδου ΠΕ/1 με 
βαθμό Α’ του Εμπορικού και Βιομηχανικού Επιμελητηρίου Αθη¬ 
νών, ως Μέλος, αναπληρούμενο ;από τον Παναγιώτή" Κόλλια, 
υπάλληλο του ίδιου κλάδου και βαθμό και του ίδιου Επιμελητη¬ 
ρίου. 

Κατά τα λοιπά ισχύει η ανωτέρω απόφαση. 

Η απόφαση αυτή, που ισχύει από την υπογραφή της, να δημο- 
σιέύθεί στην Εφημερίδας της Κυβερνήσεως. 

Αθήνα, 15 Δεκεμβρίου 1989 

Ο ΥΠΟΥΡΓΟΣ 

I. ΒΑΡΒΙΤΣΙΩΤΗΣ 

-- 

Αριθ. 18978 (12) 

Σύσταση νομικού προσώπου στο Ν. Ρεθύμνης με την επωνυμία 
«Σχολική επιτροπή Δημοτικού, Νηπιαγωγείου Αγ. Γαλήνης». 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

. 1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις όμοιες του Ν. 1566/85. 

3. Τη Δ4/162/28.3.89 κανονιστική απόφαση των Υπουρ¬ 
γών Εσωτερικών και Οικονομικών, Εθνικής Παιδείας και Θρη¬ 
σκευμάτων και Περιβάλλοντος Χωροταξίας και Δημοσίων Έρ¬ 
γων και 

4. Την 102/1989 απόφαση του κοινοτικού Συμβουλίου Αγ. 
Γαλήνης που λήφθηκε νομότυπα. 

5. Τη Δ4/392/21.8.89 κοινή απόφαση των Υπουργών Εσω¬ 
τερικών, Εθνικής Οικονομίας, αποφασίζουμε: 

1. Συνϊστούμε στήν Κοινότητα Αγ. Γαλήνης του Νομού Ρεθύ¬ 
μνης ίδιο νομικό πρόσωπο με την επωνυμία «Σχολική επιτροπή 
οτικού, Νηπιαγωγείου Αγ. Γαλήνης». 

. Σκοπός του Νομικού Προσώπου είναι: 

- Η όιαχείρηση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση ίων 


διδακτηρίων. 

- Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη 
σχολική βιβλιοθήκη και γενικά με όλα τα μέσα που είναι απαραί¬ 
τητα για τη λειτουργία τους και γενικότερα η λήψη όλων των μέ¬ 
τρων που κρίνονται αναγκαία για τη στήριξη της Διοικητικής λει¬ 
τουργίας των Σχολικών μονάδων. 

. - Η εκμετάλλευση των κυλικείων με ανάθεση της λειτουργίας 
τους σε ιδιώτες, ύστερα από δημόσιο πλειοδοτικό διαγωγνισμό 
εφόσον οι μαθητές υπερβαίνουν ορισμένο αριθμό που ορίζεται με 
απόφαση του- Υπουργού Εθνικής Παιδείας και Θρησκευμά¬ 
των. 

3. το Νομικό Πρόσωπο διοικείται από πενταμελές (5) διοικη¬ 
τικό συμβούλιο αποτελούμενο από: 

α. Τον εκάστοτε Πρόεδρο της κοινότητας Αγ. Γαλήνης, ως 
Πρόεδρο. 

β. Τρεις (3) κοινοτικούς Συμβούλους που θα επιλέγονται από 
το εκάστοτε συμβούλιο και 

' γ. Τον εκάστοτε Διευθυντή του Δημοτικού Σχολείου Αγ. Γαλή- 

νης· 

4. Η θητεία του πρώτου διοικητικού συμβουλίου λήγει με τη 
λήξη της παρούσης κοινοτικής περιόδου. 

- Η θητεία των μελών του Διοικητικού Συμβουλίου ακολουθεί 
τη δημοτική ή κοινοτική περίοδο. 

- Το Διοικητικό Συμβούλιο εκλέγει αντιπρόεδρο και γραμμα¬ 
τέα. 

5. Πόροι του Νομικού Προσώπου είναι: 

- Ετήσια επιχορήγηση της Κοινότητας 50.000 δραχμές. 

- Η ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληροδοσίες. 

- Είσπραξη από το αντίτιμό των παρεχομένων πραγμάτων ή 
υπηρεσιών. 

- Πρόσοδοι από την περιουσία του. 

6. Περιουσία. 

7. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή και όταν αυτός απουσιάζει ή κωλύεται από 
τον Πρόεδρο του διοκητικού συμβουλίου και τούτου απόντος ή 
κωλυομένου από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 6 Δεκεμβρίου 1989 

Ο Νομάρχης 
ΑΝΤ. ΓΡΗΓΟΡΑΚΗΣ 

-. 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην απόφαση τελών ετήσιας συνδρομής της Εφημερίδος της 
Κυβερνήσεως της τιμής πώλησης κάθε ΦΕΚ και της τιμής διάθε¬ 
σης Φωτοαντιγράφων ΦΕΚ ως και τέλη δημοσιευμάτων που κα- 
ταχωρούνται στην Εφημερίδα 1 της Κυβερνήσεως που δημοσιεύ¬ 
τηκε στο ΦΕΚ 891/13.12.1989 τ.Β’ και αφορά την ετήσια συν¬ 
δρομή του τεύχους Β’ Εφημερίδος της Κυβερνήσεως επιφέρεται η 
πιο κάτω διόρθωση: 

Από το λανθασμένο Για το τεύχος Β’ δρχ. 12.500 στο σωστό 
Για το τεύχος Β’ δρχ. 12.000. 

(Από το Εθνικό Τυπογραφείο) 



( 14 > 

Στην απόφαση Κύρωσης καταρτισθέντων πινάκων Αγωνι¬ 
στών Εθνικής Αντίστασης από την Πρωτοβάθμια Επιτροπή Κρί- 
σεως του άρθρου 9 αριθ. 379/83 Π.Δ/τος (ΦΕΚ Α 136) της 
Νομαρχίας Τρικάλων που δημοσιεύτηκε στο ΦΕΚ 793/ 
11.10.1989 τ.Β’ επιφέρεται η πιο κάτω διόρθωση: 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8799 


Από το λανθασμένο έτος γεννήσεως «1920» του Τσόυρβάκα 
Χρήστου του Θωμά, στο σωστό «1930». 

(Από το Εθνικό Τυπογραφείο) 


(15) 

Στην Υπουργική απόφαση «Τροποποίηση διατάξεων των άρ¬ 


θρων 13 παρ. 3β και 29 παρ. 3 του προεδρικού'διατάγματό 
377/89». που δημοσιεύθηκε στην Εφημερίδα της Κυβερνήσεω 
(ΦΕΚ 863/Β/17.11.89) ο αριθμός της απόφασής που παράλεί- 
φθηκε είναι «β 1/714». Ομοίως στο πρώτο το εδάφιο 1 αντί του 
εσφαλμένου «13 παρ. ·'έ.β... της παρ.» διορθώνεται στο σωστό 
«....13 παρ. 3β...» . 

(Από το Υπ. Εθνικής Παιδείας & Θρησκευμάτων) 


ΙΡ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΟΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β’ 

» 

10.000 

V) 

» 

» 

» 

Γ 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. &Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















